ट्रांसफार्मर नहीं बदलने पर किया प्रदर्शन
जलमाणामें पिछले दस दिनों से ट्रांसफार्मर खराब है। इस कारण करीब 500 घरों में अंधेरा बना हुआ है। क्षेत्रीय लोगाें का कहना है कि इस बारे में कई बार विभाग को अवगत कराया जा चुका है लेकिन अभी तक कोई कार्रवाई नहीं हुई। अब परेशान होकर लोगों ने बिजली निगम के खिलाफ नारेबाजी करते हुए जलमाणा से अधमी रोड पर जाम लगा दिया। इससे यातायात प्रभावित रहा।
गुरुवार को किए प्रदर्शन के दौरान ग्रामीण देवेंद्र, प्रवीन, विकास, सुनील, जोनी, कुलदीप, रकमा, रमेश, मंगलू, रतिराम, देवी सिंह, नितिन, रामचन्द्र, नवाब आदि ने बताया कि पिछले दस दिनों से गांव में ट्रांसफार्मर खराब है। गांव में अंधेरा होने की वजह से जनजीवन प्रभावित है। इस असर बच्चों की पढ़ाई पर भी पड़ रहा है। इसके बावजूद विभागीय अधिकारी शिकायत मिलने के बाद भी कार्रवाई नहीं कर रहे हैं। स्थानीय लोगों ने चेतावनी दी है कि यदि जल्द ही ट्रांसफार्मर नहीं ठीक हुआ तो निगम कार्यालय पर धरना देने को मजबूर होंगे।
गांव में जल्द लगवा देंगे ट्रांसफार्मर : एसडीओ
इसबारे में छाजपुर सब डिविजन के एसडीओ अश्विनी ने बताया कि गांव जलमाणा में ट्रांसफार्मर खराब है। इसकी जानकारी मुझे मिल गई है। संबंधित जेई को भेजकर ग्रामीणों की बिजली समस्या जल्द ही दूर कर दी जाएगी। ट्रांसफार्मर हमारे पास तैयार है।
जलमाणा में ट्रांसफार्मर नहीं बदलने पर जाम लगाकर रोष प्रदर्शन करते हुए।
hin_Deva hin_Deva hin_Deva hin_Deva hin_Deva hin_Deva